text: Kritiske patienter kan redde livet
  05 december 2012 kl. 14.06
  Kritiske og spørgende patienter skal medvirke til at undgå fejlbehandlinger på sygehusene, der hvert år koster liv.
  Dansk selskab for Patientsikkerhed og Tryg Fonden er i gang med et fremstød, der skal ruste patienterne til at stille de rigtige spørgsmål. En patientundersøgelse viser, at seks ud af ti patienter brænder inde med deres spørgsmål.
  Patienterne opfordret også til at tage en pårørende med til afgørende patient-samtaler.
  - Man er følelsesmæssigt påvirket, når man som patient skal tage stilling til sin sygdom i en konsultation. Det kan blokere for, at man får stillet de rigtige spørgsmål og hører det hele. En påførende kan være en hjælp i den situation, siger Beth Lilja, der er direktør i Dansk Selskab for Patientsikkerhed.
  Selskabet har blandt andet allieret sig med frisører rundt omkring i landet for at udbrede kendskabet til fremstødet.
  På hjemmesiden om patientsikkerhed kan du få gode råd.
  